Kathinka Lind

Anna Kathinka (også brukt Catinka) Lind (født Aall, 14. juni 1845, død 4. desember 1943), var en norsk tekstilkunstner, med vev som spesialområde. 

Hun var fra Vik i Sogn og gift med Andreas Lind fra Førde (født 5. februar 1843, død 28. juni 1921), som var lensmann i Jølster i perioden 1870–1919. De bodde på Hegrenes i Jølster, i det såkalte Lindhuset, som ble oppført av familien. Folketellingen av 1891 opplyser om at husholdningen, foruten mor og far, bestod av fem barn, fire tjenere, samt en guvernante og en skredder. 

Familien var venner med maleren Nikolai Astrup og forfatteren Hans E. Kinck, som ofte var på besøk i lensmannsgården. Astrup var god venn med den jevngamle sønnen Jørgen Lind (1880–1898). Datteren, Marie Kaspara Lind (29.8.1878–), oppmuntret Astrup til å bli kunstner, og sammen tegnet de også åklemønster til vev. Maria Lind var også engasjert i å nedtegne åklemønster som ble kjøpt av  tilreisende i Jølster.

Nikolai Astrup skrev i 1898 at han tegnet (mønster) til smettvev, noe han aldri hatt sett før. Smettvev var en gammel vevtradisjon som Kathinka Lind løftet frem på 1890-tallet.

I folketellingen av 1910 er både Kathinka Lind og Maria Lind registrerte som væversker.

Utmerkelser 
Kongens fortjenstmedalje, 1. juni 1926.
Æresmedlem i Norges Husflidslag i 1934..

Referanser

Eksterne lenker 
Smettvev hos lokalhistoriewiki.no

Norske tekstilkunstnere